रेलवे पास ऑनलाइन होंगे निरस्त, पैंट्रीकार कैशलेस
धनबाद | एकअप्रैल से रेलवे पास ऑनलाइन निरस्त होंगे। इससे टिकट काउंटर पर भीड़ कम होगी। रेलवे के अनुसार एक अप्रैल से यह लागू हो जाएगा। रिफंड और निरस्त के लिए ऑनलाइन सुविधा पूर्व में जारी की गई है। यही नहीं, 139 नंबर पर भी फोन कर यात्री टिकट निरस्त करा सकते हैं। दूसरी ओर, रेलवे की ओर से पैंट्रीकार को कैशलेस कर दिया जाएगा। पीओएस मशीन लगेगी, जिससे यात्री स्वैप कर भुगतान कर सकते हैं। पैंट्रीकार के मैनेजर और कर्मी को यात्रियों को बिल देना होगा। इससे मनमानी वसूली पर रोक लगेगी। पैंट्रीकार के कर्मी नाश्ता और खाना का पैसा तय रेलवे मेन्यू रेट से अधिक लेते हैं। इसकी शिकायत कई यात्रियों ने रेलवे से की है।
hin_Deva hin_Deva